**ADATKEZELÉSI TÁJÉKOZTATÓ**

**A** **„Szeretnék Önnek is adni virágot” pályázatban való részvételhez szükséges adatkezelésről**

Tisztelt Pályázó! A kőbányai „Szeretnék Önnek is adni virágot” pályázatban való részvétele érdekében a személyes adatait – a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló 2016/679. európai parlamenti és tanácsi rendelet (a továbbiakban: GDPR) előírásainak betartásával – Budapest Főváros X. kerület Kőbányai Polgármesteri Hivatal, mint a Budapest Főváros X. kerület Kőbányai Önkormányzat munkaszervezete az alábbiak szerint használja fel:

1. **Adatkezelő és adatfeldolgozó megnevezése, elérhetősége:**

**Adatkezelő: Budapest Főváros X. kerület Kőbányai Polgármesteri Hivatal**

székhelye: 1102 Budapest, Szent László tér 29.

telefonszáma: 06 1 4338 100

e-mail címe: hivatal@kobanya.hu

**Adatvédelmi tisztviselő:**

Dr. Szüts Korinna főosztályvezető, elérhetősége: hivatal@kobanya.hu

**Adatfeldolgozó: Localinfo Információ Szolgáltató Kft.** (a honlapon beadott pályázatok esetében)

képviseli: Tamás Csaba ügyvezető igazgató

székhely: 1096 Budapest, Thaly Kálmán u. 39.

telefonszáma: 06 70 / 455-6451

e-mail címe: company@localinfo.hu

1. **A kezelt személyes adatok köre:**

2A. Magánszemély esetén: név, e-mail cím, telefonszám, lakcímkártya száma, a pályázatban résztvevő ingatlan címe, a pályázott csomag megnevezése, mennyisége

2B. Társasház esetén: a közös képviselő neve, e-mail címe, telefonszáma, a közös képviselő személyi igazolvány száma, a közös képviselő cég cégjegyzékszáma, a társasház címe, a pályázott csomag megnevezése, mennyisége

2C. Intézmény esetén: az intézményvezető neve, az intézmény neve, a pályázó e-mail címe, telefonszáma, az intézmény címe, a pályázott csomag megnevezése, mennyisége

A személyes adatok forrása kizárólag a pályázó.

1. **Az adatkezelés célja:** annak ellenőrzése, hogy Ön, illetve az Ön által képviselt társasház vagy intézmény jogosult-e a pályázaton való részvételre. Jogosultsága esetén a pályázati kiírásban meghatározott növényadomány biztosítása, az átadáshoz szükséges kapcsolattartás. A növények átadását követően az adatok kezelésének célja az, hogy a Hivatal az Önkormányzat gazdálkodásával kapcsolatos esetleges ellenőrzés során igazolni tudja azt, hogy a növényeket az arra jogosult személyeknek biztosította.
2. **Az adatkezelés jogalapja:** Az Önkormányzat és a sikeres pályázó között létrejövő, növények ajándékozására irányuló szerződés teljesítése (GDPR 6. cikk (1) bekezdés b) pont). Személyes adatai megadása a pályázatban való részvétel feltétele.

Az Önkormányzatnak a szerződéssel kapcsolatos jogszabályi kötelezettségeinek való megfelelés (GDPR 6. cikk (1) bekezdés c) pont), különös tekintettel a köziratokról, a közlevéltárakról és a magánlevéltári anyag védelméről szóló 1995. évi LXVI. törvény 4. §-ában foglalt iratmegőrzési kötelezettség teljesítésére.

1. **Az adatkezelés időtartama:** A személyes adatokat a Hivatal az önkormányzati hivatalok egységes irattári tervének kiadásáról szóló 78/2012. (XII. 28.) BM rendelet alapján a tárgyévet követő 5 évig őrzi.
2. **Az adatokhoz való hozzáférés:** A honlapon keresztül beadott személyes adatokhoz a [www.kobanya.hu](http://www.kobanya.hu) honlapot üzemeltető **Localinfo Információ Szolgáltató Kft.** munkatársai férnek hozzá. Valamennyi pályázatban szereplő személyes adathoz hozzáférnek a Polgármesteri Hivatalnak a pályázat lefolytatásával és az ehhez kapcsolódó adminisztratív feladatokkal megbízott munkatársai.
3. **Az adatkezeléssel kapcsolatban az érintett jogai:** a GDPR 13. cikk (2) bekezdés alapján**:**
	1. *Hozzáférési jog*
	2. *Helyesbítéshez való jog*
	3. *Törléshez való jog*
	4. *Az Adatkezelés korlátozásához való jog*
	5. *Az adathordozhatósághoz való jog*

Az érintetti jogokkal kapcsolatos részletes tájékoztatást Budapest Főváros X. kerület Kőbányai Polgármesteri Hivatal adatkezelési tájékoztatója tartalmazza, amely elérhető a Hivatal honlapján, az alábbi címen:

<https://www.kobanya.hu/?module=news&fname=adatved_2018>

Az érintett jogainak gyakorlása iránti kérelmet az adatkezelőnél terjesztheti elő, az 1. pontban megadott elérhetőségeken személyesen, az adatkezelő székhelyén, postai úton vagy elektronikusan.

Az érintett a jogainak megsértése esetén bírósághoz fordulhat vagy a Nemzeti Adatvédelmi és Információszabadság Hatóság vizsgálatát kezdeményezheti.

Nemzeti Adatvédelmi és Információszabadság Hatóság,

Postacím: 1530 Budapest, Pf.: 5.,

Cím: 1125  Budapest, Szilágyi Erzsébet fasor 22/c,

Telefon: +36 (1) 391-1400

E-mail: ugyfelszolgalat@naih.hu;

web oldala: [https://www.naih.hu](https://www.naih.hu/)